section_heading: Na otoku
paragraph_text: Za to vrijeme u oknu, nakon što je uspio sniziti Sawyerovu temperaturu, Jack ga pokušava nagovoriti da proguta lijekove. Kada to ne uspije, Kate se ponudi za pomoć. Ona zagrli Sawyera i šapće mu u uho govoreći mu da mora uzeti lijekove kako bi mu bilo bolje. Sawyer nakon toga to i učini. Kada Jack i Locke saznaju što se dogodilo sa Shannon i Sayidom, oni ljutito od Ekoa zatraže da im kaže lokaciju gdje se nalaze ostali, ali Eko to odbija govoreći da je Ana Lucija pogriješila (u tom trenutku Jack se sjeti da ju je već ranije upoznao prije ukcravanja na kobni let). Michael se vraća i kaže ostalima zbog čega ga je Ana Lucija poslala, a nakon toga Eko odluči povesti sa sobom jedino Jacka pod uvjetom da on ne nosi nikakvo oružje sa sobom.